**Tiszavasvári Város Önkormányzata**

**Képviselő-testületének**

**341/2018. (XII.19.) Kt. számú**

**határozata**

**A tiszavasvári 1570/1hrsz-ú önkormányzati ingatlan egy részének bérbeadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület **2019. január 01. napjától határozatlan** időtartamra **bérbe adja** **Kovács Ferencné** Tiszavasvári, Vasvári P. u. 96. sz. alatti lakos részére a tiszavasvári **1570/1 hrsz**-ú önkormányzati ingatlan mintegy **200 m2 nagyságú területét gépkocsi és tűzifa tárolás céljából** a határozat 1. mellékletében található bérleti szerződésben foglaltak szerint.

A havonta fizetendő bérleti díj: 39.000 Ft + ÁFA (195 Ft/m2/hó+ÁFA).

Felkéri a Polgármestert, hogy

- tájékoztassa a kérelmezőt a Képviselő-testület döntéséről,

- a bérleti szerződést a kérelmezővel kösse meg.

Határidő: 2018. december 31. Felelős: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

## 341/2018.(XII.19.)Kt. sz. határozat melléklete

**BÉRLETI SZERZŐDÉS**

amely létrejött egyrészről a

**Tiszavasvári Város Önkormányzata**

székhelye**:** 4440 Tiszavasvári, Városháza tér 4.

adószáma: 15732468-2-15

számlaszám: 11744144-15404761

képviseli: Szőke Zoltán polgármester

mint Bérbeadó (továbbiakban: Bérbeadó),

másrészről a

**Kovács Ferencné**

címe: 4440 Tiszavasvári, Vasvári P. u. 96.

szül.hely, idő: ………………….

adószáma: ………………..

mint Bérlő (továbbiakban: Bérlő) között a mai napon, az alábbi feltételekkel:

1. Bérbeadó bérbe adja, Bérlő bérbe veszi a Bérbeadó tulajdonát képező tiszavasvári **1570/1** hrsz-ú, 953 m2 nagyságú, beépítetlen terület megnevezésű ingatlan - 1569 hrsz-ú közterülettel párhuzamos - **200 m2 nagyságú** területét (továbbiakban: bérlemény), melyet a szerződés mellékletében lévő térképen a bevonalkázott rész jelöl.
2. A bérlet **2019. január 01. napjától határozatlan** időtartamra szól.
3. A Bérlő a bérlemény után havonta **39.000 Ft + áfa** (195 Ft/m2/ha), azaz **összesen** **49.530 Ft/hó** bérleti díjat köteles megfizetni számla ellenében, az abban megjelölt fizetési határidőig, de legkésőbb a számla kézhez vételétől számított 8 napon belül Tiszavasvári Város Önkormányzata 11744144-15404761 számú számlájára.

A bérbeadó fenntartja a jogot, hogy a bérleti díjat évente felülvizsgálja, és azt megemelje az előző év azonos hónapjához viszonyítva, a megelőző tizenkét hónap alatt bekövetkezett fogyasztói árindex változás mértékével.

1. Bérlő jogosult a bérlemény 200 m2 nagyságú részén gépjárművét, valamint tűzifát tárolni.
2. Bérlő a bérleményt csak a bérleti szerződésben meghatározott nagyságban, ideig és célra használhatja.

1. Bérlő kötelezettséget vállal arra, hogy a bérleti jogviszony alatt a bérleményt a jó gazda gondosságával használja, a bérleményre vonatkozó vagyon-, tűz-, környezetvédelmi és köztisztasági szabályokat, valamint a mindenkori jogszabályi előírásokat betartja.

1. Bérlő a nem rendeltetésszerű használatból származó károkért teljes körűen felel.
2. Bérlő a bérleményt nem adhatja albérletbe, nem idegenítheti el, nem terhelheti meg.
3. A bérleti jogviszony megszűnik:

* a felek közös megegyezése alapján,
* mindkét fél jogosult jelen szerződést írásban, indokolás nélkül, a felmondás átvételétől számított 30 napos felmondási idővel felmondani,
* azonnali hatályú felmondással,

1. Bérbeadó jogosult a szerződést azonnali hatállyal felmondani, amennyiben:

* a Bérlő a bérleti díjfizetési kötelezettségének előzetes írásbeli felszólítás ellenére 30 napot meghaladó késedelemmel tesz eleget,
* a bérlemény szerződésellenes, rendeltetésellenes használata, illetve ha a jó karbantartás elmulasztása veszélyezteti a bérlet tárgyát, rendeltetésszerű használatra alkalmasságát;
  + a Bérlő a Bérbeadónak jelentős anyagi hátrányt okozó szerződésszegést követ el, akár a szerződéses kötelezettségeken belül, akár szerződésen kívül.

1. Megszűnik a bérleti szerződés, ha bármely ellenőrzésre jogosult hatóság ellenőrzése során a hatósági előírások súlyos megsértését észlelte, a Bérlőt határidővel felszólította, de az a felszólításnak nem tett eleget.
2. A bérleti szerződés megszűnése esetén a Bérlő köteles a bérleményt a felmondás kézhezvételétől számított 15 napon belül elhagyni, köteles a szerződéskötést megelőző, eredeti állapot helyreállításáról gondoskodni.
3. Szerződő felek a közöttük jelen szerződéssel összefüggésben felmerülő vitás kérdések rendezését elsősorban békés úton, bírói út igénybevétele nélkül igyekeznek rendezni, amennyiben ez nem lehetséges, kikötik a Nyíregyházi Törvényszék illetékességét.
4. A jelen szerződésben részletesen nem érintett kérdésekben a Ptk. előírásait kell irányadónak tekinteni.

Szerződő Felek jelen szerződést, mint akaratukkal mindenben megegyezőt, jóváhagyólag írják alá.

Tiszavasvári, 2018…..

**Tiszavasvári Város Önkormányzata Kovács Ferencné**

**Bérbeadó Bérlő**

**képv.: Szőke Zoltán polgármester**